b'\n_START_ARTICLE_\nJack Sparrow\n_START_SECTION_\nMustan helmen kirous\n_START_PARAGRAPH_\nMustan helmen kirouksessa Sparrow haluaa kaapata takaisin laivansa, Mustan helmen, legendaarisen aavelaivan, jonka miehist\xc3\xb6 kaappasi kapinoiden itselleen. Kapinan aloitti per\xc3\xa4mies Hector Barbossa, josta tuli laivan kapteeni ja Jack hyl\xc3\xa4ttiin autiolle saarelle. Jack l\xc3\xb6ysi saarelta rommin salakuljettajien varaston, ja juopotteli saarella kolme p\xc3\xa4iv\xc3\xa4\xc3\xa4 kunnes salakuljettajat palasivat saarelle ja ottivat h\xc3\xa4net kyytiins\xc3\xa4. Karkaustarinana Sparrow kertoi kesytt\xc3\xa4neens\xc3\xa4 pari merikilpikonnaa ja niiden avulla p\xc3\xa4\xc3\xa4sseen pois saarelta._NEWLINE_Jack ajautui Port Royaliin, tarkoituksenaan kaapata laiva, mutta yritys ei onnistunut. Jack pelasti kuvern\xc3\xb6\xc3\xb6rin tytt\xc3\xa4ren Elizabeth Swannin hukkumiselta. Sparrow tunnistettiin merirosvoksi ja h\xc3\xa4net yritettiin pid\xc3\xa4tt\xc3\xa4\xc3\xa4, mutta h\xc3\xa4n uhkaili Elizabethia ja p\xc3\xa4\xc3\xa4si pakenemaan raudat k\xc3\xa4siss\xc3\xa4. Jack suuntasi sep\xc3\xa4n pajalle saadakseen k\xc3\xa4sirautansa pois. Aluksi kaikki meni varsin hyvin, kunnes sepp\xc3\xa4 Will Turner (\xe2\x80\x9dSaappaanraksi\xe2\x80\x9d Bill Turnerin poika) palasi takaisin ja taisteli urheasti Jackia vastaan. Lopuksi humalainen Will Turnerin oppisepp\xc3\xa4 kolautti Jackin tajuttomaksi pullollaan._NEWLINE_Jack joutui vankilaan, ja h\xc3\xa4net m\xc3\xa4\xc3\xa4r\xc3\xa4ttiin hirtett\xc3\xa4v\xc3\xa4ksi seuraavana aamuna. Samana iltana Mustan helmen miehist\xc3\xb6 kapteeninsa Barbossan kanssa hy\xc3\xb6kk\xc3\xa4si kaupunkiin saaden kaikki pakokauhun valtaan. Musta helmi kaappasi mukaansa Elizabethin, jonka Will Turner halusi l\xc3\xb6yt\xc3\xa4\xc3\xa4. Will pyysi apua Jack Sparrow\xe2\x80\x99lta ja vapautti t\xc3\xa4m\xc3\xa4n vankilasta. Jack tajusi, ett\xc3\xa4 William Turner oli Bill Turnerin poika. Jack saa vallan mainion juonen, jolla saisi laivansa takaisin itselleen._NEWLINE_Jack ja Will kaappaavat Interceptor-nimisen laivan ja l\xc3\xa4htev\xc3\xa4t kohti saarta, Isla de Muertaa, jonne Musta helmi on matkalla. Ensin he k\xc3\xa4yv\xc3\xa4t kuitenkin Tortugassa hankkimassa Interceptoriin miehist\xc3\xb6n._NEWLINE_Monien taisteluiden, k\xc3\xa4\xc3\xa4nteiden ja juonien kautta Jack ja Will onnistuvat murtamaan kirouksen, joka pit\xc3\xa4\xc3\xa4 Barbossaa miehist\xc3\xb6ineen kuolemattomana, Turnerin veren ja viimeisen atsteekkikullan kautta. Jack tappaa Barbossan, mutta Jackin miehist\xc3\xb6 on purjehtinut pois Helmell\xc3\xa4 ja Jack joutuu vankilaan. Jackin ollessa hirttosilmukassa Will pelastaa t\xc3\xa4m\xc3\xa4n ja Jack pakenee Helmeen, joka on tullut hakemaan h\xc3\xa4nt\xc3\xa4.\n_START_SECTION_\nKuolleen miehen kirstu\n_START_PARAGRAPH_\nKuolleen miehen kirstussa Jack joutuu vaikeuksiin saatuaan tiet\xc3\xa4\xc3\xa4 olevansa sielunsa velkaa Davy Jonesille, Lent\xc3\xa4v\xc3\xa4n hollantilaisen kapteenille, luvattuaan sen vastineeksi 13 vuodesta Mustan helmen kapteenina. Jack rient\xc3\xa4\xc3\xa4 vaarasta toiseen ja onnistuu myym\xc3\xa4\xc3\xa4n Will Turnerin Lent\xc3\xa4v\xc3\xa4lle hollantilaiselle, jolta h\xc3\xa4n kuitenkin karkaa mukanaan Davy Jonesin avain kirstuun, jossa sykkii miehen syd\xc3\xa4n. Syd\xc3\xa4men nappaa lopulta James Norrington Jackin ja Willin kanssa k\xc3\xa4ym\xc3\xa4ns\xc3\xa4 kolminkamppailun p\xc3\xa4\xc3\xa4tteeksi._NEWLINE_Davy Jones suuttuu ja l\xc3\xa4htee Jackin per\xc3\xa4\xc3\xa4n. H\xc3\xa4n usuttaa Sparrow\xe2\x80\x99n per\xc3\xa4\xc3\xa4n lopulta merihirvi\xc3\xb6ns\xc3\xa4 Krakenin. Monien hy\xc3\xb6kk\xc3\xa4ysten j\xc3\xa4lkeen Elizabeth huijaa Jackia ja kahlitsee t\xc3\xa4m\xc3\xa4n Mustaan helmeen, pelastaen itsens\xc3\xa4, Willin ja muun miehist\xc3\xb6n. Kraken hy\xc3\xb6kk\xc3\xa4\xc3\xa4 Mustan helmen kimppuun upottaen sen, ja miehist\xc3\xb6 katsoo pelastusveneest\xc3\xa4 Jackin ja Mustan helmen katoamista Krakenin kidan kautta Davy Jonesin loukkuun.\n_START_SECTION_\nMaailman laidalla\n_START_PARAGRAPH_\nMaailman laidalla -elokuvassa Jack on ikuisessa h\xc3\xa4vityksess\xc3\xa4 helvetin ja el\xc3\xa4vien maailman rajalla, Jackin painajaismaisimmassa paikassa, aavikolla. Will, henkiinher\xc3\xa4tetty Barbossa ja Elizabeth kumppaneineen l\xc3\xa4htev\xc3\xa4t pelastamaan Jackia tuonpuoleisesta, vaikkakin kaikilla on omia taka-ajatuksiaan. Lordi Cutler Beckett on saanut k\xc3\xa4siins\xc3\xa4 Davy Jonesin yh\xc3\xa4 sykkiv\xc3\xa4n syd\xc3\xa4men. H\xc3\xa4n voi sen avulla hallita meri\xc3\xa4. Merirosvot pelk\xc3\xa4\xc3\xa4v\xc3\xa4t Lent\xc3\xa4v\xc3\xa4\xc3\xa4 hollantilaista kuollakseen, mutta lopulta, vastuunpakoilun, juonittelun ja k\xc3\xa4\xc3\xa4nteiden j\xc3\xa4lkeen neuvosto p\xc3\xa4\xc3\xa4tt\xc3\xa4\xc3\xa4 aloittaa taistelun, johtajanaan Jackin ansiosta merirosvokuningattareksi p\xc3\xa4\xc3\xa4tynyt Elizabeth._NEWLINE_Mustan helmen ja Lent\xc3\xa4v\xc3\xa4n hollantilaisen v\xc3\xa4lill\xc3\xa4 k\xc3\xa4yt\xc3\xa4v\xc3\xa4n ja Davy Jonesin syd\xc3\xa4men ymp\xc3\xa4rill\xc3\xa4 k\xc3\xa4yt\xc3\xa4v\xc3\xa4n taistelun tuoksinnassa Jones onnistuu voittamaan Willin ja Elizabethin, mutta Jack on onnistunut saamaan k\xc3\xa4sins\xc3\xa4 t\xc3\xa4m\xc3\xa4n syd\xc3\xa4men. Jackin kuitenkin ep\xc3\xa4r\xc3\xb6idess\xc3\xa4 Davy Jones l\xc3\xa4vist\xc3\xa4\xc3\xa4 Willin syd\xc3\xa4men. Jack kauhistuu ja menee suorastaan neuvottomaksi. Willin is\xc3\xa4 Bill Turner hy\xc3\xb6kk\xc3\xa4\xc3\xa4 Davy Jonesin kimppuun, ja taistelun aikana Jack nappaa k\xc3\xa4teens\xc3\xa4 katkenneen miekan ja laittaa sen Willin k\xc3\xa4teen. Davy Jones huomaa viilt\xc3\xa4v\xc3\xa4\xc3\xa4 kipua syd\xc3\xa4men paikalla ja huomaa, ett\xc3\xa4 Will on l\xc3\xa4vist\xc3\xa4nyt h\xc3\xa4nen syd\xc3\xa4mens\xc3\xa4 ja niin Davy Jones putoaa meren pohjalle. Koko Lent\xc3\xa4v\xc3\xa4 hollantilainen uppoaa Jackin paetessa itkev\xc3\xa4n Elizabethin kanssa. _NEWLINE_Will kuitenkin palaa Lent\xc3\xa4v\xc3\xa4n hollantilaisen kapteenina ja auttaa Mustaa helme\xc3\xa4 voittamaan taistelun kauppakomppanian laivastoa vastaan. Jack Sparrow pelasti Willin, mutta Will saa astua maihin vain kerran kymmeness\xc3\xa4 vuodessa n\xc3\xa4hd\xc3\xa4kseen vaimoaan Elizabethia. Willin t\xc3\xa4ytyy kuljettaa kuolleita toiselle merelle siihen saakka, ett\xc3\xa4 joku taas l\xc3\xa4vist\xc3\xa4\xc3\xa4 t\xc3\xa4m\xc3\xa4n syd\xc3\xa4men. Jack taas huomaa Tortugassa Barbossan miehist\xc3\xb6ineen vieneen Mustan helmen ja j\xc3\xa4tt\xc3\xa4neen h\xc3\xa4net rannalle. Jack on kuitenkin huijannut itsekin Barbossaa ja vienyt t\xc3\xa4m\xc3\xa4n merikartat. Elokuvan lopussa Jack purjehtii pienell\xc3\xa4 veneell\xc3\xa4 kohti Nuoruuden l\xc3\xa4hdett\xc3\xa4.\n_START_SECTION_\nVierailla vesill\xc3\xa4\n_START_PARAGRAPH_\nNelj\xc3\xa4nnen elokuvan Pirates of the Caribbean: Vierailla vesill\xc3\xa4 alussa Jack Sparrow saapuu Englantiin pelastamaan uskollisinta yst\xc3\xa4v\xc3\xa4\xc3\xa4ns\xc3\xa4 Joshamee Gibbsia, joka on joutunut hirteen kun t\xc3\xa4t\xc3\xa4 on luultu Jack Sparrowksi.Gibbs taas on saapunut Lontooseen kuultuaan Jackin ker\xc3\xa4\xc3\xa4v\xc3\xa4n siell\xc3\xa4 miehist\xc3\xb6\xc3\xa4: joku huijari k\xc3\xa4ytt\xc3\xa4\xc3\xa4 Jackin nime\xc3\xa4. Huijariksi paljastuu Jackin entinen rakastettu, ovela ja tulinen Angelica Teach. Ennen kuin Jack huomaakaan, h\xc3\xa4n her\xc3\xa4\xc3\xa4 merill\xc3\xa4 pahamaineisella Queen Anne\xe2\x80\x99s Revengella \xe2\x80\x93 Edward Teachin eli Mustaparran, kaikkien merirosvojen pelk\xc3\xa4\xc3\xa4m\xc3\xa4n merirosvon ja Angelican is\xc3\xa4n laivalta. Mustaparta etsii Nuoruuden l\xc3\xa4hdett\xc3\xa4 kuultuaan ennustuksen, jonka mukaan h\xc3\xa4n kuolee pian yksijalkaisen miehen miekasta. Jackin vankilaan unohtama Gibbs liittoutuu Barbossan kanssa \xe2\x80\x93 Barbossa on menett\xc3\xa4nyt Helmen sek\xc3\xa4 toisen jalkansa Mustaparran hy\xc3\xb6kk\xc3\xa4yksess\xc3\xa4, liittynyt kuninkaan laivastoon kaapparikapteeniksi ja suunnittelee nyt kostoa Mustaparralle._NEWLINE_Brittil\xc3\xa4iset, espanjalaiset ja Mustaparran merirosvot aloittavat kilpailun jonka p\xc3\xa4\xc3\xa4tteen\xc3\xa4 on ikuinen el\xc3\xa4m\xc3\xa4. Jack yritt\xc3\xa4\xc3\xa4 selvit\xc3\xa4 hengiss\xc3\xa4, eik\xc3\xa4 tied\xc3\xa4, pel\xc3\xa4t\xc3\xa4k\xc3\xb6 enemm\xc3\xa4n Mustapartaa vai entist\xc3\xa4 heilaansa. H\xc3\xa4n tuntee olevansa jollain tavalla vastuussa Angelicasta ja pelk\xc3\xa4\xc3\xa4 Mustapartaa sek\xc3\xa4 itsens\xc3\xa4 ett\xc3\xa4 Angelican puolesta, vaikkei toisaalta tied\xc3\xa4 mit\xc3\xa4 juonia t\xc3\xa4ll\xc3\xa4 on h\xc3\xa4nen suhteensa. H\xc3\xa4n asettaa usein jopa itsens\xc3\xa4 vaaraan Angelican puolesta. Angelica taas pyrkii pelastamaan is\xc3\xa4ns\xc3\xa4 hengen ja sielun hinnalla mill\xc3\xa4 hyv\xc3\xa4ns\xc3\xa4. Jackia kiinnostaa my\xc3\xb6s Mustaparran voitonmerkki: h\xc3\xa4n on sulkenut Mustan helmen (ja joukon muita laivoja) taikakeinoin pienen lasipullon sis\xc3\xa4lle. Jack my\xc3\xb6s hyvitt\xc3\xa4\xc3\xa4 Gibbsin h\xc3\xa4nen vuoksi kokemansa k\xc3\xa4rsimykset antamalla t\xc3\xa4lle kompassin joka johtaa t\xc3\xa4m\xc3\xa4n vapauteen._NEWLINE_Retki huipentuu lopulta L\xc3\xa4hteell\xc3\xa4 k\xc3\xa4yt\xc3\xa4v\xc3\xa4\xc3\xa4n taisteluun, jossa Barbossa iskee Mustapartaa myrkytetyll\xc3\xa4 miekalla. Angelica rient\xc3\xa4\xc3\xa4 auttamaan is\xc3\xa4\xc3\xa4ns\xc3\xa4, ja haavoittaa itsens\xc3\xa4 myrkyllisest\xc3\xa4 ter\xc3\xa4st\xc3\xa4. Jack antaa heille pian kaksi maljaa, toisessa l\xc3\xa4hteen vett\xc3\xa4 ja merenneidon kyynel (t\xc3\xa4m\xc3\xa4 malja antaa el\xc3\xa4m\xc3\xa4\xc3\xa4) ja toisessa vain l\xc3\xa4hteen vett\xc3\xa4 (vie el\xc3\xa4m\xc3\xa4n ja antaa sen toiselle). H\xc3\xa4n pyyt\xc3\xa4\xc3\xa4 Mustapartaa pelastamaan tytt\xc3\xa4rens\xc3\xa4, mutta t\xc3\xa4m\xc3\xa4 ottaa \xc3\xa4kki\xc3\xa4 maljan joka pelastaa, ja Angelica suostuu ep\xc3\xa4r\xc3\xb6im\xc3\xa4tt\xc3\xa4 pelastamaan is\xc3\xa4ns\xc3\xa4. Jack kuitenkin paljastaa vaihtaneensa maljoja ja Angelican katsoessa l\xc3\xa4hteen vesi pyyhkii Mustaparran el\xc3\xa4vien kirjoista._NEWLINE_Jack kuljettaa Angelican autiolle saarelle. T\xc3\xa4\xc3\xa4ll\xc3\xa4 Angelica kertoo rakastavansa Jackia, Jack paljastaa t\xc3\xa4lle rakastaneensa t\xc3\xa4t\xc3\xa4 aina ja aina tulevaisuudessakin, mutta l\xc3\xa4htee pian j\xc3\xa4tt\xc3\xa4en Angelican yksin kiroamaan rannalle. Jack kohtaa taas Gibbsin, joka on hakenut Revengen ruumasta Mustan helmen ja muut laivat ja he j\xc3\xa4\xc3\xa4v\xc3\xa4t yhdess\xc3\xa4 miettim\xc3\xa4\xc3\xa4n, kuinka saada ne ulos lasipulloista._NEWLINE_Barbossa saa k\xc3\xa4siins\xc3\xa4 Queen Anne\'s Revengen, Mustaparran vanhan laivan ja p\xc3\xa4\xc3\xa4tyy t\xc3\xa4m\xc3\xa4n kapteeniksi.\n_START_SECTION_\nSalazar\'s Revenge\n_START_PARAGRAPH_\nViidennen elokuvan Pirates of the Caribbean: Salazar\'s Revengen alussa Jack on suunnitellut pankkiry\xc3\xb6st\xc3\xb6n. Jack her\xc3\xa4\xc3\xa4 pankinjohtajan vaimon kanssa pankkiholvin sis\xc3\xa4lt\xc3\xa4, kun holvin ovi avataan. Kun Jack aloittaa paikalle saapuneiden sotilaiden puhuttamisen, on muu Jackin miehist\xc3\xb6 pannut suunnitelman t\xc3\xa4yt\xc3\xa4nt\xc3\xb6\xc3\xb6n. He vet\xc3\xa4v\xc3\xa4t hevosilla ensin pankkiholvin, ja sen sein\xc3\xa4\xc3\xa4n juuttumisen j\xc3\xa4lkeen koko pankin mukaansa pitkin kaupungin katuja. _NEWLINE_Sotilaiden l\xc3\xa4hdetty\xc3\xa4 per\xc3\xa4\xc3\xa4n, Jack ratsastaa pankilla pitkin kaupunkia. Pankki osuu siltaan ja hajoaa j\xc3\xa4tt\xc3\xa4ess\xc3\xa4\xc3\xa4n hevosten vedett\xc3\xa4v\xc3\xa4ksi vain itse kassakaapin. Jack kuitenkin putoaa h\xc3\xb6t\xc3\xa4k\xc3\xa4ss\xc3\xa4 ja k\xc3\xa4velee suoraan kapakkaan. Kapakassa h\xc3\xa4n tekee el\xc3\xa4m\xc3\xa4ns\xc3\xa4 pahimman virheen (tai ainakin yhden monista) ja vaihtaa kompassinsa rommipulloon. T\xc3\xa4m\xc3\xa4n seurauksena Jackin p\xc3\xa4\xc3\xa4lle lankeaa kirous, jonka mukaan Jackin pahin vihollinen on tulossa. Jack kuitenkin varastaa kompassin mukaansa, mutta on liian my\xc3\xb6h\xc3\xa4ist\xc3\xa4. _NEWLINE_Paholaisen kolmioon kirottu kapteeni Armando Salazar on vapautunut ja on tulossa Jackin per\xc3\xa4\xc3\xa4n. Kun Jack saa monien k\xc3\xa4\xc3\xa4nteiden kautta laivansa Dying Gullin vesille, on Salazar jo matkalla kohti Jackia. Jackilla on mukanaan povitaskussa Mustaparran kutistama Musta helmi. H\xc3\xa4n vannoo saavansa sen ulos pullosta. Selvi\xc3\xa4\xc3\xa4, ett\xc3\xa4 kun Jack oli nuori, h\xc3\xa4n matkusti afrikkalaisen laivan mukana. Armando Salazar oli samaan aikaan tuhoamassa kaikkia merirosvoja koko maailmasta. Kun kaikki muut laivat oli tuhottu, hypp\xc3\xa4si Jack puikkoihin ja huusi Salazarille laivansa mastosta: "jos antaudut, annan sinun el\xc3\xa4\xc3\xa4". T\xc3\xa4st\xc3\xa4 suivaantuneena Salazar l\xc3\xa4hti Jackin per\xc3\xa4\xc3\xa4n, mutta Jack onnistui huijaamaan pienell\xc3\xa4, ketter\xc3\xa4ll\xc3\xa4 laivallaan Salazarin purjehtimaan isolla, k\xc3\xb6mpel\xc3\xb6ll\xc3\xa4 laivallaan suoraan Paholaisen kolmioon. _NEWLINE_Jackin takia Salazar kirottiin miehist\xc3\xb6ineen j\xc3\xa4\xc3\xa4m\xc3\xa4\xc3\xa4n Paholaisen kolmioon ikuisiksi ajoiksi. Takaisin nykyajassa Jack on yhteisty\xc3\xb6ll\xc3\xa4 Hector Barbossan kanssa p\xc3\xa4\xc3\xa4ssyt myyttisen Poseidonin kolmik\xc3\xa4rjen luokse. Kolmik\xc3\xa4rjen avulla Jack voisi tappaa Salazarin lopullisesti. Kaikki ei kuitenkaan mene suunnitelmien mukaan. Viidennen osan viimeisess\xc3\xa4 taistelussa kolmik\xc3\xa4rki tuhoutuu ja kaikki meren kiroukset kumoutuvat. N\xc3\xa4in ollen Salazar muuttuu takaisin ihmiseksi, mutta pahaksi onnekseen putoaa mereen ja hukkuu Barbossan takia, joka johtaa siihen, ett\xc3\xa4 Hector Barbossa kuolee elokuvan lopussa. Elokuvasarjan viides osa loppuu Jackin osalta siihen, kun h\xc3\xa4n purjehtii Mustalla helmell\xc3\xa4 yhdess\xc3\xa4 per\xc3\xa4miehens\xc3\xa4 Joshamee Gibbsin kanssa "kohti rakasta horisonttiaan".\n_START_SECTION_\nKirjat\n_START_PARAGRAPH_\nRob Kidd kirjoitti Jack Sparrow\xe2\x80\x99n nuoruudesta 13 kirjaa joista seitsem\xc3\xa4n on suomennettu.'